|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/** |
|  | **(protokols Nr. ; .p.)** |

**Par nekustamā īpašuma Daukstu pagastā ar nosaukumu “Avenīte” atsavināšanu**

Izskatīts **Gulbenes novada Daukstu pagasta pārvaldes**, reģistrācijas Nr. 40900015412, juridiskā adrese: Dārza iela 10, Stari, Daukstu pag., Gulbenes nov., LV-4417, 2023.gada 29.decembra iesniegums Nr. DA/4.3/23/74 (dokumentu vadības sistēmā reģistrēts ar Nr. GND/5.13.2/23/2557-G), ar lūgumu atļaut apvienot nekustamā īpašuma bez nosaukuma, kadastra numurs 5048 004 0270, sastāvā esošo zemes vienību ar kadastra apzīmējumu 5048 004 0270 ar platību 0,82 ha, ar nekustamā īpašuma bez nosaukuma, kadastra numurs 5048 004 0269, sastāvā esošo zemes vienību ar kadastra apzīmējumu 5048 004 0269 ar platību 0,75 ha, un ar nekustamā īpašuma ar nosaukumu “Avenīte”, kadastra numurs 5048 004 0268, sastāvā esošo zemes vienību ar kadastra apzīmējumu 5048 004 0268 ar platību 0,4 ha un lūdz nodot atsavināšanai iepriekš minētas zemes vienības. Gulbenes novada Daukstu pagasta pārvalde norāda, ka ir izvērtējusi un secinājusi, ka trīs zemes vienības ir apvienojamas un netiks izmantotas pašvaldības autonomo funkciju veikšanai.

Gulbenes novada pašvaldības dome 2024.gada 25.janvārī pieņēma lēmumu Nr. GND/2024/9 “Par Daukstu pagasta nekustamo īpašumu un zemes vienību apvienošanu” (protokols Nr. 2; 2.p.), ar kuru nolēma apvienot nekustamo īpašumu Daukstu pagastā bez nosaukuma, kadastra numurs 5048 004 0270, kas sastāv no zemes vienības ar kadastra apzīmējumu 5048 004 0270 ar platību 0,82 ha, ar nekustamo īpašumu Daukstu pagastā bez nosaukuma, kadastra numurs 5048 004 0269, kas sastāv no zemes vienības ar kadastra apzīmējumu 5048 004 0269 ar platību 0,75 ha, un ar nekustamo īpašumu Daukstu pagastā ar nosaukumu “Avenīte”, kadastra numurs 5048 004 0268, kas sastāv no zemes vienības ar kadastra apzīmējumu 5048 004 0268 ar platību 0,4 ha, saglabājot jaunizveidotajam nekustamajam īpašumam nosaukumu “Avenīte”.

Gulbenes novada pašvaldības īpašuma tiesības uz nekustamo īpašumu Daukstu pagastā ar nosaukumu “Avenīte”, kadastra numurs 5048 004 0268, kas sastāv no zemes vienības ar kadastra apzīmējumu 50480040426 ar platību 2,12 ha (pēc kadastrālās uzmērīšanas), 2024.gada 20.septembrī ar Vidzemes rajona tiesas lēmumu ir reģistrētas Daukstu pagasta zemesgrāmatas nodalījumā Nr. 100000909696.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar Publiskas personas mantas atsavināšanas likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Daukstu pagastā ar nosaukumu “Avenīte”, kadastra numurs 5048 004 0268, kas sastāv no zemes vienības ar kadastra apzīmējumu 50480040426 ar platību 2,12 ha, atklātā mutiskā izsolē ar augšupejošu soli.

2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Par izpildi atbildīga Gulbenes novada pašvaldības īpašuma novērtēšanas un izsoļu komisija.

4. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A. Caunītis